
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 49 


30 Μαρτίοΰ"Π594 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

60. Διαδικαστικές ρυθμίσεις για την άσκηση από τους 

κοινοτικούς εκλογείς του εκλογικού δικαιώματος 
στον τάπο διαμονής τους κατά τις εκλογές για 
την ανάδειξη αντιπροσώπων στο Ευρωπαϊκά Κοι¬ 
νοβούλιο, του Ιουνίου 1994. 1 

61. Διαδικαστικές ρυθμίσεις για την άσκηση από τους 

ετεροδημότες του εκλογικού δικαιώματος στον 
τόπο διαμονής τους κατά τις εκλογές για την 
ανάδειξη αντιπροσώπων στο Ευρωπαϊκό Κοινο¬ 


βούλιο, του Ιουνίου 1994. 2 

ΠΡΟΕΑ ΡΙΚΑ ΑΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 60 (1) 


Διαδικαστικές ρυθμίσεις για την άσκηση από τους κοινοτι¬ 
κούς εκλογείς του εκλογικού δικαιώματος στον τόπο 
διαμονής τους κατά τις εκλογές για την ανάδειξη αντι¬ 
προσώπων στο Ευρωπαϊκό Κοινοβούλιο, του Ιουνίου 
1994. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1. Τις διατάξεις του άρθρου τέταρτου, παρ. 6 του Ν. 
2196/1994, «Κύρωση της 93/81/ΕΥΡΑΤΟΜ, ΕΚΑΧ, 
ΕΟΚ απόφασης του Συμβουλίου της 1ης Φεβρουάριου 
1993 για την τροποποίηση της πράξης που αφορά την 
εκλογή των αντιπροσώπων στο Ευρωπαϊκό Κοινοβούλιο 
με άμεση καθολική ψηφοφορία, η οποία προσαρτάται 
στην απόφαση 76/787/ΕΚΑΧ, ΕΟΚ, ΕΥΡΑΤΟΜ του Συμ¬ 
βουλίου της 20ης Σεπτεμβρίου 1976, εκλογή αντιπροσώ¬ 
πων στο Ευρωπαϊκό Κοινοβούλιο, άσκηση του δικαιώμα¬ 
τος του εκλέγειν και του εκλέγεσθαι κατά τις εκλογές του 
Ευρωπαϊκού Κοινοβουλίου από τους πολίτες της Ευρω¬ 
παϊκής Ένωσης που κατοικούν στην Ελλάδα και δεν είναι 
Ελληνες πολίτες, σε συμμόρφωση προς την 93/109/ΕΚ 
Οδηγία του Συμβουλίου της Ευρωπαϊκής Ένωσης τροπο¬ 
ποίηση του Π.Δ. 353/1993 και άλλες διατάξεις». 

2. Το γεγονός ότι από τις διατάξεις του παρόντος προ- 
καλείται δαπάνη σε βάρος του Κρατικού Προϋπολογισμού 
το ύψος της οποίας δεν μπορεί να προσδιοριστεί και θα 


βαρύνει τον ειδικό προϋπολογισμό του Υπουργείου Εσω¬ 
τερικών του έτους διενέργειας των εκλογών για την ανά¬ 
δειξη αντιπροσώπων στο Ευρωπαϊκό Κοινοβούλιο. 

3. Τη γνωμοδότηση του Συμβουλίου Επικράτειας αριθ. 
116/1994, με πρόταση του Υπουργού Εσωτερικών, απο¬ 
φασίζουμε: 

Άρθρο 1 

Περιεχόμενο υπεύθυνης δήλωσης 

Η υπεύθυνη δήλωση των κοινοτικών εκλογέων που κα¬ 
τοικούν στην Ελληνική Επικράτεια και επιθυμούν να ασκή¬ 
σουν το εκλογικό τους δικαίωμα στις εκλογές για την ανά¬ 
δειξη αντιπροσώπων στο Ευρωπαϊκό Κοινοβούλιο του Ιου¬ 
νίου 1994, στον τόπο διαμονής τους πρέπει να περιέχει: 

α) Επώνυμο, κύριο όνομα, όνομα πατέρα, όνομα συζύ¬ 
γου (μόνο για τις έγγαμες γυναίκες), ημερομηνία •γέννη¬ 
σης, φύλο, επάγγελμα. Ιθαγένεια - Κράτος καταγωγής, 
προσωπικά αριθμό (ΡΙΝ) (αν υπάρχει), αριθμό δελτίου ταυ¬ 
τότητας ή διαβατηρίου και ημερομηνία έκδοσης αυτού. 

β) Τα στοιχεία εγγραφής τους στους εκλογικούς κατα¬ 
λόγους του τόπου καταγωγής τους ήτοι: Νομό - Περιφέ¬ 
ρεια (Ανώτατη διοικητική βαθμίδα), Δήμο - Κοινότητα 
(μέση διοικητική βαθμίδα), Ενορία - Διαμέρισμα (κατώ- 
τατη διοικητική βαθμίδα), αριθμό εγγραφής στους εκλογι¬ 
κούς καταλόγους. 

γ) Τη σημερινή διαμονή ήτοι: Νομό, Επαρχία, δήμο ή 
κοινότητα, Ενορία, οδό και αριθμό, όπου και επιθυμεί να 
ασκήσει το εκλογικό του δικαίωμα ο/η εκλογέας. 

Η Ιδια δήλωση πρέπει να περιλαμβάνει ότι δεν έχει στε¬ 
ρηθεί ο δηλών του δικαιώματος του εκλέγειν. Επίσης πρέ¬ 
πει να δηλώσει την ημερομηνία από την οποία κατοικεί 
στην Ελλάδα και ότι θα ασκήσει το εκλογικό του δικαίωμα 
μόνο σ’ αυτήν. 

Άρθρο 2 

Τρόπος και προθεσμία υποβολής της υπεύθυνης 
δήλωσης, σύνταξη, περιεχόμενο και δημοσίευση 
των ειδικών εκλογικών καταλόγων. 

1. Οι υπεύθυνες δηλώσεις των Κοινοτικών εκλογέων 
υποβάλλονται στον δήμαρχο ή πρόεδρο της Κοινότητας ή 
τον Νομάρχη διαμονής, κατά τις διακρίσεις των παρ. 2 και 
3 του άρθρου ένατου του Ν. 2196/1994, κατά το χρονικό 
διάστημα από 22 Μαρτίου 1994, (ημερομηνία δημοσίευ¬ 
σης και έναρξης ισχύος του νόμου) μέχρι 31 Μαρτίου 






1994 Αιτήσεις - δηλώσεις που έχουν υποβληθεί πρίν από 
την 22α Μαρτίου 1994 θεωρούνται εμπρόθεσμες. 

2. Η υποβολή της υπεύθυνης δήλωσης, κατά τα οριζό¬ 
μενα στην προηγούμενη παράγραφο γίνεται είτε από τον 
Ιδιο τον εκλογέα είτε από άλλο πρόσωπο της επιλογής του 
νομίμως εξουσιοδοτημένου προς τούτο. Μαζί με την 
υπευθυνη δήλωση υποβάλλεται και φωτοαντίγραφο της 
αστυνομικής του ταυτότητας ή του διαβατηρίου. 

3. Με βάση τις παραπάνω δηλώσεις συντάσσονται από 
τη Διεύθυνση Εκλογών του Υπουργείου Εσωτερικών ειδι¬ 
κοί εκλογικοί κατάλογοι των Κοινοτικών εκλογέων που 
πρόκειται να ασκήσουν το εκλογικό τους δικαίωμα στις 
εκλογές για την ανάδειξη αντιπροσώπων στο Ευρωπαϊκό 
Κοινοβούλιο του Ιουνίου 1994, στον τόπο διαμονής τους 
στην Ελλάδα, κατά δήμο ή κοινότητα ή ενορία, κατά περί¬ 
πτωση, οι οποίοι περιέχουν τα εξής στοιχεία: 

α) Τον τίτλο: «Ειδικός Εκλογικός κατάλογος Κοινοτικών 
εκλογέων δήμου - κοινότητας - ενορίας, για την ανάδειξη 
αντιπροσώπων στο Ευρωπαϊκό Κοινοβούλιο» 
β) Τους υπότιτλους: «Εκλογές 12 Ιουνίου 1994» 
γ) Σε κάθετες στήλες. 

(1) Τον αύξοντα αριθμό 

(2) Τον ειδικό αύξοντα αριθμό 

(3) Το επώνυμο 

(4) Το όνομα 

(5) Το όνομα πατέρα 

(6) Το όνομα συζύγου (μόνο για έγγαμη γυναίκα) 

(7) Την ημερομηνία γέννησης 

(8) Το επάγγελμα 

(9) Την Ιθαγένεια του Κράτους καταγωγής 

(10) Τον προσωπικό αριθμό (ΡΙΝ) όταν υπάρχει. 
ρ(ου (11 > Τον αριθμώ αστυνομικής ταυτότητας ή διαβατη- 

(12) Τον εκλογικό κατάλογο εγγραφής (Νομό - Περί- 
φέρεια - Δήμο - Κοινότητα - Ενορία). 

(13) Τον τόπο διαμονής (Νομό - Επαρχία - Δήμο - Κοι¬ 
νότητα - Ενορία - Δ/νση κατοικίας), όπου και επιθυμεί να 
ασκήσει το εκλογικό του δικαίωμα. 

4. Οι παραπάνω ειδικοί εκλογικοί κατάλογοι κοινοτικών 
εκλογέων δημοσιεύονται στους χώρους ανακοινώσεων 
των κτιρίων: 

α) Της Διεύθυνσης Εκλογών του Υπουργείου Εσωτερι¬ 
κών, τριάντα οκτώ (38) ημέρες πριν από την ημέρα της 
ψηφοφορίας. ^ 

* 0ικεΙας Νο μ α ΡΧΐ α ς (Δ/νση Εσωτερικών) τριάντα 
δυο (32) ημέρες πριν από την ημέρα της ψηφοφορίας. 


Άρθρο 3 

Ενστάσεις και οριστικοποίηση των ειδικών 
εκλογικών καταλόγων 

1 ’ Οι ενστάσεις κατά των ειδικών εκλογικών καταλόγων 
Κοινοτικών Εκλογέων ασκούνται ενώπιον του Εφετείου 
Αθηνών το αργότερο την 28η ημέρα πριν από την ημέρα 
της ψηφοφορίας και εκδικάζονται μέσα σε πέντε (5) ημέ¬ 
ρες από τη λήξη της προθεσμίας υποβολής τους. Αντί¬ 
γραφο της ένστασης κατατίθεται αυθημερόν στην Δ/νση 
Εκλογών του Υπουργείου Εσωτερικών. 

2. Οι ενστάσεις μπορούν να κατατίθενται και στη Δ/νση 
Εσωτερικών των οικείων νομαρχιών μέσα στη προθεσμία 
που ορίζεται στην παράγραφο 1 του παρόντος άρθρου. 

Το κείμενο των ενστάσεων αυτών μεταβιβάζεται αμέ¬ 
σως από την οικεία νομαρχία με ΤΕΛΕΞ ή ΤΗΛΕΑΝΤΙ- 
ΓΡΑΦΗΜΑ ή ΤΗΛΕΓΡΑΦΙΚΟΣ στη Διεύθυνση Εκλογών του 


Υπουργείου Εσωτερικών η οποία αμέσως τις διαβιβάζει 
στο Εφετείο Αθηνών. 

Την επόμενη της λήξης της προθεσμίας υποβολής των 
ενστάσεων τα πρωτότυπα αυτών στέλνονται με το ταχύ¬ 
τερο μέσο ή με υπάλληλο της Δ/νσης Εσωτερικών της οι¬ 
κείας νομαρχίας στο Υπουργείο Εσωτερικών, (Δ/νση 
Εκλογών), το οποίο τα αποστέλλει αμέσως στο Εφετείο 
Αθηνών. 

3. Δικαίωμα για την υποβολή της ένστασης έχει κάθε 
εκλογέας ή αντιπρόσωπος αναγνωρισμένου κόμματος 
σύμφωνα με τον κανονισμό της βουλής. Η ένσταση ασκεί¬ 
ται κατά της εγγραφής κάθε προσώπου που έχει συμπερι- 
ληφθεί στους ειδικούς εκλογικούς καταλόγους κατά πα¬ 
ράβαση των διατάξεων των άρθρων τρίτου και τέταρτου 
του Ν. 2196/1994 και του παρόντος διατάγματος 
Ενσταση ασκείται και για την παράλειψη εγγραφής 
στους ειδικούς εκλογικούς καταλόγους, εκλογέα που έχει 
τις προϋποθέσεις που ορίζονται από τις παραπάνω διατά¬ 
ξεις και υπέβαλε εμπρόθεσμα την προβλεπόμενη από την 
παράγραφο 1 του άρθρου 2 του παρόντος δήλωση. Στην 
περίπτωση αυτή η ένσταση υποβάλλεται από τον ίδιο τον 
ενδιαφερόμενο εκλογέα. 

Κατά τα λοιπά εφαρμόζεται αναλόγως η παράγραφος 2 

353/4993° 13 Κα ' Π Παρ ' 2 του άρθ < κ>υ 18 του Π.Δ/τος 

4. Οι αποφάσεις του Εφετείου Αθηνών που διατάσσουν 
μεταβολές στους ειδικούς εκλογικούς καταλόγους Κοινο¬ 
τικών Εκλογέων κοινοποιούνται αμέσως στη Διεύθυνση 
Εκλογών του Υπουργείου Εσωτερικών, η οποία τις γνω¬ 
στοποιεί στις οικείες Νομαρχίες για να επιφέρουν τις ανα¬ 
γκαίες διορθώσεις. 

Άρθρο 4 

Τρόπος ψηφοφορίας των κοινοτικών εκλογέων 

Οι Κοινοτικοί εκλογείς στις εκλογές για την ανάδειξη 
ανππρκιώπων στο Ευρωπαϊκό Κοινοβούλιο, του Ιουνίου 
1994, θα ασκήσουν το εκλογικό τους δικαίωμα χωρίο 
εκλογικό βιβλιάριο με την προσκόμιση ισχύοντος δελτίου 
αστυνομικής ταυτότητας ή διαβατηρίου, μη εφαρμοζομέ- 
νων στην προκειμένη περίπτωση των διατάξεων της παρ. 

2 του άρθρου δέκατου του νόμου 2196/1994. 

Στους εκλογείς αυτούς χορηγείται από την εφορευτική 
επιτροπή βεβαίωση ότι ψήφισαν. 

Στον Υπουργό Εσωτερικών αναθέτουμε τη δημοσίευση 
και εκτέλεση του διατάγματος αυτού. 

Αθήνα, 30 Μαρτίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

Α. ΤΣΟΧΑΤΖΟΠΟΥΛΟΣ 

Διαδικαστικές ρυθμίσεις για την άσκηση από τους ετερο¬ 
δημότες του εκλογικού δικαιώματος στον τόπο διαμο- 
νήξ τους κατά τις εκλογές για την ανάδειξη αντιπροσώ- 
πων στο Ευρωπαϊκό Κοινοβούλιο, του Ιουνίου 1994. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1. Τις διατάξεις του άρθρου ένατου παρ. 4 του Ν. 2196/ 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΠΡΩΤΟ) 

1994, «Κύρωση της 93/81 /ΕΥΡΑΤΟΜ, ΕΚΑΧ, ΕΟΚ από¬ 
φασης του Συμβουλίου της 1ης Φεβρουάριου 1993 για 
την τροποποίηση της πράξης που αφορά την εκλογή των 
αντιπροσώπων στο Ευρωπαϊκό Κοινοβούλιο με άμεση κα¬ 
θολική ψηφοφορία, η οποία προσαρτάται στην απόφαση 
76/787/ΕΚΑΧ, ΕΟΚ, ΕΥΡΑΤΟΜ του Συμβουλίου της 
20ης Σεπτεμβρίου 1976, εκλογή αντιπροσώπων στο Ευ¬ 
ρωπαϊκό Κοινοβούλιο, άσκηση του δικαιώματος του εκλέ- 
γειν και του εκλέγεσθαι κατά τις εκλογές του Ευρωπαϊκού 
Κοινοβουλίου από τους πολίτες της Ευρωπαϊκής Ένωσης 
που κατοικούν στην Ελλάδα και δεν είναι Έλληνες πολί¬ 
τες, σε συμμόρφωση προς την 93/109/ΕΚ Οδηγία του 
Συμβουλίου της Ευρωπαϊκής Ένωσης τροποποίηση του 
Π.Δ. 353/1993 και άλλες διατάξεις». 

2. Το γεγονός ότι από τις διατάξεις του παρόντος προ- 
καλείται δαπάνη σε βάρος του Κρατικού Προϋπολογισμού 
το ύψος της οποίας δεν μπορεί να προσδιοριστεί και θα 
βαρύνει τον ειδικό προϋπολογισμό του Υπουργείου Εσω¬ 
τερικών του έτους διενέργειας των εκλογών για την ανά¬ 
δειξη αντιπροσώπων στο Ευρωπαϊκό Κοινοβούλιο. 

3. Την υπ’ αριθ. 115/1994 γνωμοδότηση του Συμβου¬ 
λίου Επικρατείας μετά από πρόταση του Υπουργού Εσω¬ 
τερικών, αποφασίζουμε: 

Άρθρο 1 

Περιεχόμενο υπεύθυνης δήλωσης 

Η υπεύθυνη δήλωση των ετεροδημοτών που επιθυμούν 
να ασκήσουν το εκλογικό τους δικαίωμα στις εκλογές για 
την ανάδειξη αντιπροσώπων στο Ευρωπαϊκό Κοινοβούλιο 
του Ιουνίου 1994, στον τόπο διαμονής τους πρέπει να πε¬ 
ριέχει: 

α) Όλα τα στοιχεία εγγραφής του εκλογέα στον εκλο¬ 
γικό κατάλογο δήμου ή κοινότητας του Ελληνικού Κρά¬ 
τους, όπως αυτά προκύπτουν από το εκλογικό βιβλιά¬ 
ριο. 

β) Το όνομα της μητέρας, την ημερομηνία γέννησης 
(ημ., μην., έτος) και το γένος (μόνο για γυναίκες με εκλο¬ 
γικό βιβλιάριο στο επώνυμο συζύγου). 

γ) Τη σημερινή μόνιμη ή προσωρινή διαμονή ήτοι: Νομό, 
Επαρχία, Δήμο ή Κοινότητα, Ενορία, οδό και αριθμό, όπου 
και επιθυμεί να ασκήσει το εκλογικό του δικαίωμα ο/η 
εκλογέας. Η ίδια δήλωση πρέπει να περιλαμβάνει ότι δεν 
έχει στερηθεί ο δηλών του δικαιώματος του εκλέγειν. 

Άρθρο 2 

Προθεσμία και τρόπος υποβολής 
της υπεύθυνης δήλωσης 

1. Οι υπεύθυνες δηλώσεις των Ετεροδημοτών υποβάλ¬ 
λονται στον δήμαρχο ή πρόεδρο της Κοινότητας ή τον νο¬ 
μάρχη διαμονής, σύμφωνα με τις διακρίσεις των παρ. 2 και 
3 του άρθρου ένατου του Ν. 2196/1994, κατά το χρονικό 
διάστημα από 22 Μαρτίου 1994, (ημερομηνία δημοσίευ¬ 
σης και έναρξης ισχύος του νόμου) μέχρι 31 Μαρτίου 
1994. Δηλώσεις που έχουν υποβληθεί πρίν από την 22 
Μαρτίου 1994 θεωρούνται εμπρόθεσμες. 

2. Η υποβολή της υπεύθυνης δήλωσης, κατά τα οριζό¬ 
μενα στην προηγούμενη παράγραφο γίνεται είτε από τον 
ίδιο τον εκλογέα είτε από άλλο πρόσωπο της επιλογής 
του, νομίμως εξουσιοδοτημένου προς τούτο. Μαζί με την 
υπεύθυνη δήλωση υποβάλλεται και το προβλεπόμενο από 
την παράγραφο 2 του άρθρου ένατου Ν. 2196/1994 φω¬ 
τοαντίγραφο του εκλογικού βιβλιαρίου. 


Άρθρο 3 

Στοιχεία ειδικών εκλογικών καταλόγων Ετεροδημοτών και 
δημοσίευση αυτών. 

1. Οι Ειδικοί Εκλογικοί κατάλογοι Ετεροδημοτών που 
πρόκειται να ασκήσουν το εκλογικό τους δικαίωμα στις 
εκλογείς για την ανάδειξη αντιπροσώπων στο Ευρωπαϊκό 
Κοινοβούλιο του Ιουνίου 1994, στον τόπο διαμονής τους, 
συντάσσονται κατά δήμο ή κοινότητα ή Ενορία, κατά περί¬ 
πτωση, και περιέχουν τα εξής στοιχεία: 

α) Τον τίτλο: «Ειδικός Εκλογικός κατάλογος Ετεροδη¬ 
μοτών δήμου - κοινότητας - Ενορίας, για την ανάδειξη 
αντιπροσώπων στο Ευρωπαϊκό Κοινοβούλιο». 

β) Του υπότιτλους: «Εκλογές 12 Ιουνίου 1994». 

γ) Σε κάθετες στήλες. 

(1) Τον αύξοντα αριθμό 

(2) Τον ειδικό αύξοντα αριθμό 

(3) Το επώνυμο 

(4) Το άνομα 

(5) Το άνομα πατέρα 

(6) Το όνομα συζύγου (εφ’ όσον πρόκειται για έγγαμη 
γυναίκα) 

(7) Το έτος γέννησης 

(8) Τον εκλογικό κατάλογο εγγραφής (ενορία - δήμο ή 
κοινότητα - νομό). 

(9) Τον τόπο διαμονής (νομό - επαρχία - δήμο - κοινό¬ 
τητα - ενορία - δ/νση κατοικίας), όπου και επιθυμεί να 
ασκήσει το εκλογικό του δικαίωμα. 

4. Οι παραπάνω ειδικοί εκλογικοί κατάλογοι ετεροδη¬ 
μοτών δημοσιεύονται στους χώρους ανακοινώσεων των 
κτιρίων: 

α) Της Διεύθυνσης Εκλογών του Υπουργείου Εσωτερι¬ 
κών, τριάντα οκτώ (38) ημέρες πριν από την ημέρα της 
ψηφοφορίας. 

β) Της οικείας Νομαρχίας (Δ/νση Εσωτερικών) τριάντα 
δύο (32) ημέρες πριν από την ημέρα της ψηφοφορίας. 

Άρθρο 4 

Ενστάσεις και οριστικοποίηση εκλογικών καταλόγων 

1. Οι ενστάσεις κατά των ειδικών εκλογικών καταλόγων 
Ετεροδημοτών ασκούνται ενώπιον του Εφετείου Αθηνών 
το αργότερο την 28η ημέρα πριν από την ημέρα της ψη¬ 
φοφορίας και εκδικάζονται μέσα σε πέντε (5) ημέρες από 
τη λήξη της προθεσμίας υποβολής τους. Αντίγραφο της 
ένστασης κατατίθεται αυθημερόν στην Δ/νση Εκλογών 
του Υπουργείου Εσωτερικών. 

2. Οι ενστάσεις μπορούν να κατατίθενται και στη Δ/νση 
Εσωτερικών των οικείων νομαρχιών μέσα στη προθεσμία 
που ορίζεται στην παράγραφο 1 του παρόντος άρθρου. Το 
κείμενο των ενστάσεων αυτών μεταβιβάζεται αμέσως από 
την οικεία νομαρχία με ΤΕΛΕΞ ή ΤΗΛΕΑΝΤΙΓΡΑΦΗΜΑ ή 
ΤΗΛΕΓΡΑΦΙΚΟΣ στη Διεύθυνση Εκλογών του 
Υπουργείου Εσωτερικών η οποία αμέσως τις διαβιβάζει 
στο Εφετείο Αθηνών. 

Την επομένη της λήξης της προθεσμίας υποβολής των 
ενστάσεων τα πρωτότυπα αυτών στέλνονται με το ταχύ¬ 
τερο μέσο ή με υπάλληλο της Δ/νσης Εσωτερικών της οι¬ 
κείας νομαρχίας στο Υπουργείο Εσωτερικών, (Δ/νση 
Εκλογών), το οποίο τα αποστέλλει αμέσως στο Εφετείο 
Αθηνών. 

3. Δικαίωμα για την υποβολή της ένστασης έχει κάθε 
εκλογέας ή αντιπρόσωπος αναγνωρισμένου κόμματος, 
σύμφωνα με τον κανονισμό της Βουλής. Η ένσταση ασκεί¬ 
ται κατά της εγγραφής κάθε προσώπου που έχει συμπερι- 

ληφθεί στους ειδικούς εκλογικούς καταλόγους κατά πα¬ 
ράβαση των διατάξεων των άρθρων ογδόου και ενάτου του 
Ν. 2196/1994 και του παρόντος διατάγματος. 

Ενσταση ασκείται και για την παράλειψη εγγραφής 
στους ειδικούς εκλογικούς καταλόγους ετεροδημοτών, 
εκλογέα που έχει τις προϋποθέσεις που ορίζονται από τις 
παραπάνω διατάξεις και υπέβαλε εμπρόθεσμα την προ- 
βλεπόμενη από την παράγραφο 2 του άρθρου ένατου του 
Ιδιου νόμου δήλωση. Στην περίπτωση αυτή η ένσταση 
υποβάλλεται από τον Ιδιο τον ενδιαφερόμενο εκλογέα. 

Κατά τα λοιπά εφαρμόζεται αναλόγως η παράγραφος 2 
του άρθρου 13 και η παρ. 2 του άρθρου 18 του Π.Δ/τος 
353/1993. 

4. Οι αποφάσεις του ΕφετεΙου Αθηνών που διατάσσουν 


μεταβολές στους ειδικούς εκλογικούς καταλόγους Ετε¬ 
ροδημοτών κοινοποιούνται αμέσως στη Διεύθυνση Εκλο¬ 
γών του Υπουργείου Εσωτερικών, η οποία τις γνωστοποιεί 
σπς οικείες Νομαρχίες για να επιφέρουν τις αναγκαίες 
διορθώσεις. 

Στον Υπουργό Εσωτερικών αναθέτουμε τη δημοσίευση 
και εκτέλεση του διατάγματος αυτού. 

Αθήνα, 30 Μαρτίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ ΕΧΟΤΕΜΚΟΝ 
Α. ΤΣΟΧΑΤΖΟΠΟΥΛΟΣ 

